[{"text_idx": "#000003", "text": "Eesti va\u0308ikseimas koolis on o\u0303pilasi neli, suurimas ligi 2000"}, {"text_idx": "#000004", "text": "Eesti ko\u0303ige va\u0308iksem kool on sel o\u0303ppeaastal Mo\u0303isaku\u0308las, kus o\u0303pilasi vaid neli. Ko\u0303ige suurem kool asub aga Lasnama\u0308el, kus Linnama\u0308e vene lu\u0308tseumis istub koolipinki ta\u0308navu ligi 2000 o\u0303pilast."}, {"text_idx": "#000005", "text": "Eesti suurimas koolis, Linnama\u0308e vene lu\u0308tseumis, peaks sel su\u0308gisel o\u0303ppima asuma pea 2000 o\u0303pilast. Reedel said aabitsa ka\u0308tte kuue esimese klassi lapsed. Teiste seas ka Arina, kes teab ta\u0308pselt, mida ta koolis o\u0303ppida tahab."}, {"text_idx": "#000007", "text": "Lasnama\u0308el alustab oma kooliteed Jo\u0303ela\u0308htmel elav Anton, kel klassis mitu lasteaiaso\u0303pra. Linnakooli valimiseks oli perel mitu po\u0303hjust."}, {"text_idx": "#000008", "text": "\"Esiteks on hea mainega kool, siin on ha\u0308sti palju huviringe. Selles mo\u0303ttes vanematele on see va\u0308ga mugav, peale tavaprogrammi nad ja\u0308a\u0308vad kooli paariks tunniks, va\u0308hemalt kella kaheni, to\u0308o\u0308pa\u0308eva saab paremini planeerida. Enda to\u0308o\u0308koht on siinsamas ko\u0303rval, kolmas laps ka\u0308ib siin samas lasteaias. Logistika on kindlasti va\u0308ga ta\u0308htis,\" lausus lapsevanem Anna."}, {"text_idx": "#000009", "text": "Kui Anna muretseb, kuidas poeg kooliga kohaneb, siis abiturient Anita pabistab juba kevadiste riigieksamite pa\u0308rast. Kui po\u0303hikoolis o\u0303ppis ta eesti keeles, siis gu\u0308mnaasiumisse tuli ta vene kooli."}, {"text_idx": "#000010", "text": "\"Minu jaoks eesti keeles o\u0303ppimine oli natukene lihtsam, sest eestikeelne so\u0303navara on minu jaoks lihtsam. Kui tekib uus asi, siis eestlased panevad pigem liitso\u0303na selle peale ja on kohe arusaadav, mida see ta\u0308hendab. Vene inimesed mo\u0303tlevad u\u0308he so\u0303na juurde ja siis sa pead mo\u0303tlema seda, aru saama,\" ra\u0308a\u0308kis Anna."}, {"text_idx": "#000011", "text": "Kuigi tegu on Eesti suurima kooliga, siis ko\u0303iki soovijad koolijuht Natalia Samoilova so\u0303nul vo\u0303tta pole vo\u0303imalik. Juba praegu on klassides rohkem lapsi, kui seaduses ette na\u0308htud 24."}, {"text_idx": "#000012", "text": "\"Hoolekogu kinnitas na\u0308iteks, et esimestesse klassidesse me ei tohiks vastu vo\u0303tta rohkem lapsi kui 28. Mo\u0303nes klassis meil on ku\u0308ll 30 olemas, aga me ei sooviks u\u0308letada seda piiri. Esimestesse klassidesse algkooli me (rohkem) ei taha vo\u0303tta, sest iga o\u0303pilane vajab o\u0303petaja ta\u0308helepanu, individuaalset la\u0308henemist,\" lausus Samoilova."}, {"text_idx": "#000013", "text": "Selle o\u0303ppeaasta suurim va\u0308ljakutse ongi maja ruumikasutuse analu\u0308u\u0308s, et leida vo\u0303imalus teise vahetuse kaotamiseks. Selleks o\u0303ppeaastaks on ko\u0303ikide tundide andjad olemas, kuid keerulisemad ajad ootavad ees ja\u0308rgmisel su\u0308gisel, kui algab u\u0308leminek eestikeelsele haridusele."}, {"text_idx": "#000014", "text": "Kullamaa keskkoolis kasvas o\u0303pilaste arv 15 vo\u0303rra"}, {"text_idx": "#000015", "text": "La\u0308a\u0308nemaal asuv Kullamaa keskkool ta\u0308histas 1. septembrit rongka\u0308igu ja aktusega, kus esimesse klassi minejatele kingiti aabitsad. Ta\u0308navu kasvas o\u0303pilaste arv 15 vo\u0303rra ja nu\u0308u\u0308d ka\u0308ib koolis 135 last."}, {"text_idx": "#000016", "text": "Kohalik koolipere sammus tarkusepa\u0308eva puhul u\u0308heskoos la\u0308bi Kullamaa ku\u0308la. Rongka\u0308igule ja\u0308rgnes aktus, kus iga esimesse klassi mineja sai endale aabitsa. Ta\u0308navu la\u0308ks Kullamaal esimesse klassi 8 last."}, {"text_idx": "#000017", "text": "\"Ma olen oodanud seda va\u0308ga palju ja to\u0303esti on ausalt ko\u0303ik huvitav siin,\" u\u0308tles Kullamaa keskkooli 1. klassi o\u0303pilane Carl-Robert."}, {"text_idx": "#000018", "text": "Direktor Kaidi Uueda so\u0303nul praegu Kullamaal u\u0308htegi o\u0303petajat puudu ei ole. Ta\u0308navu on majas viis uut pedagoogi. Laste arv tegi ka va\u0308ikese hu\u0308ppe."}, {"text_idx": "#000019", "text": "\"Meie koolipere on kasvanud sellel o\u0303ppeaastal 15 o\u0303pilase vo\u0303rra, mis tegelikult on maakooli kohta pa\u0308ris suur arv. Meid on kokku nu\u0308u\u0308d 135. 1. klassi astus meil kaheksa o\u0303pilast, mis on pigem va\u0308ike arv, aga see eest 10. klassi astus meil 19 o\u0303pilast, mis on u\u0308le ootuste suur arv nii, et me tahame ennast kindlasti see aasta to\u0303estada,\" lausus Uueda."}, {"text_idx": "#000020", "text": "Narvas alustas to\u0308o\u0308d kaks riigigu\u0308mnaasiumi"}, {"text_idx": "#000021", "text": "Enam kui 700 Narva koolinoort alustasid reedel o\u0303pinguid kahes uues riigigu\u0308mnaasiumis. Riigikoolid lubavad piirilinna noortele paremat haridust ja suuremaid va\u0308ljavaateid end Eesti u\u0308hiskonnas edukalt teostada."}, {"text_idx": "#000022", "text": "Narva riigigu\u0308mnaasium su\u0308mboliseerib ko\u0303ike parimat, mida riik saab kvaliteetse hariduse omandamiseks pakkuda. Moodne o\u0303pikeskkond ning u\u0308le Eesti Narva to\u0308o\u0308le tulnud o\u0303petajad lubavad 560 koolinoorele sama head gu\u0308mnaasiumiharidust kui Tallinnas vo\u0303i Tartus."}, {"text_idx": "#000023", "text": "\"Et iga Narva gu\u0308mnaasiumi lo\u0303petanud o\u0303pilane saaks ja suudaks ennast Eesti u\u0308hiskonnas edukalt teostada ja ei na\u0308eks takistusi ei keeleliselt ega selles, kuidas oma haridusteed ja\u0308tkata. Su\u0308steemsem la\u0308henemine karja\u0308a\u0308riplaneerimisele, eesti keele o\u0303ppe toetamisele. Selliseid su\u0308steeme ei ole ta\u0308na teistes Narva koolides,\" lausus Narva riigigu\u0308mnaasiumi direktor Teivi Gabriel."}, {"text_idx": "#000024", "text": "Teine Narvas uksed avanud ta\u0308iseestikeelne riigigu\u0308mnaasium peab esialgu to\u0308o\u0308d alustama asenduspinnal, Kreenholmi manufaktuuri endises peakontoris. 170 o\u0303pilast pa\u0308a\u0308sevad uude koolimajja alles poole aasta pa\u0308rast, siis kui see valmis saab."}, {"text_idx": "#000025", "text": "\"Raskustes tegelikult karastub teras, nagu o\u0308eldakse, aga peamine on see, et meil tekib u\u0308htekuuluvustunne, me saame siin luua sellise eestikeelse ja eestimeelse keskkonna, ja mitte ainult o\u0303ppida, vaid ka ko\u0303iki muid tegevusi teha ainult eesti keeles,\" u\u0308tles Narva eesti gu\u0308mnaasiumi direktor Irene Ka\u0308osaar."}, {"text_idx": "#000026", "text": "Narva riigigu\u0308mnaasiumidel o\u0303petajate leidmisega probleeme polnud. Narva tullakse o\u0303petama missioonitundest ja sa\u0308ravate kolleegide kutsel."}, {"text_idx": "#000027", "text": "\"See meeskond ikka ko\u0308itis, Irene ja Ruth on sellised magnetid, kelle nimel olen no\u0303us ta\u0308itsa kolima uude linna. (Aga palk?) No u\u0308tleme nii, et see on asjaolu, mis teeb seda otsust lihtsamaks kindlasti, aga kuna ma o\u0303pin ikka edasi ka Tartu U\u0308likoolis, siis... bensiiniraha, u\u0308tleme nii,\" lausus matemaatikao\u0303petaja Marie Tombu."}, {"text_idx": "#000028", "text": "Kahe riigigu\u0308mnaasiumi avamisega vo\u0303tab riik gu\u0308mnaasiumio\u0303ppe u\u0308le ka Narvas. Alates reedest ja\u0308tkavad neli Narva munitsipaalgu\u0308mnaasiumi to\u0308o\u0308d po\u0303hikoolina."}, {"text_idx": "#000029", "text": "U\u0308he o\u0303pilase harimiseks kulub riigil ko\u0303ige enam raha Ruhnus ja va\u0308hem Narvas"}, {"text_idx": "#000030", "text": "Kaarel Tarand: lapsevanem on haridussu\u0308steemi suurim nuhtlus"}, {"text_idx": "#000031", "text": "Alar Karis: me ko\u0303ik peaksime va\u0308rskena hoidma valmisolekut o\u0303ppida"}, {"text_idx": "#000032", "text": "Graafikud: Eesti koolio\u0303pilaste arv kasvab ja\u0308tkuvalt"}, {"text_idx": "#000033", "text": "Tallinna suurimas koolis alustab o\u0303ppeto\u0308o\u0308d pea 2000 o\u0303pilast"}, {"text_idx": "#000034", "text": "Eesti keele uus ainekava paneb vene koolide juhid raske valiku ette"}, {"text_idx": "#000042", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000043", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000045", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000047", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000050", "text": "Vanasadama liini hakkab Tallinnas so\u0303itma praegune tramm nr 2"}, {"text_idx": "#000051", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000055", "text": "Mu\u0308u\u0308t vo\u0303i to\u0303de: ku\u0308lma kivi peal istudes saab po\u0303iepo\u0303letiku"}, {"text_idx": "#000058", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000059", "text": "EKKM-i tegevjuht suurenenud toetusest: saame nu\u0308u\u0308d rohkem sisule keskenduda"}, {"text_idx": "#000061", "text": "Reopalu kalmistul restaureeriti rikutud hauata\u0308hised"}, {"text_idx": "#000063", "text": "Reikop katsetas eestlaste valmistatud virtuaalreaalsusma\u0308ngu \"Bootstrap island\""}, {"text_idx": "#000068", "text": "Slovakkia valimised vo\u0303ivad muuta riigi va\u0308lispoliitikat"}, {"text_idx": "#000071", "text": "Eesti soovib va\u0308ljapakutud parandusdirektiivi muutmist"}, {"text_idx": "#000072", "text": "Laupa\u0308eval sajab mitmel pool hoovihma"}, {"text_idx": "#000073", "text": "Hiina ostis suure koguse Ukraina teravilja"}, {"text_idx": "#000074", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]